1.4 Επικοινωνία και προβλήματα - Μέσα Μαζικής Επικοινωνίας
Α. Να υπογραμμίσετε από τις παρακάτω λέξεις όσες δε βοηθούν στην αποτελεσματικότητα της επικοινωνίας.
 Αλήθεια, ασάφεια, ειλικρίνεια, ελευθερία έκφρασης, ήπιο κλίμα, καλοπροαίρετη διάθεση, υποκρισία, φλυαρία.
 B. Να διαβάσετε τις ιστορίες που ακολουθούν.  
1. Ένα απόγευμα ο Αλέξης βλέπει στην τηλεόραση μια διαφήμιση για ένα καινούργιο μοντέλο κινητού τηλεφώνου. Ενθουσιάζεται από τη διαφήμιση, σκέφτεται την εντύπωση που θα προκαλέσει στους φίλους του και ζητά από τους γονείς του να του το αγοράσουν. Εκείνοι όμως αρνούνται, λέγοντας ότι έχει ήδη ένα κινητό τηλέφωνο. Εξάλλου, δεν το έχει πραγματικά ανάγκη.
Να υπογραμμίσετε ποια ενέργεια από τις παρακάτω θα κάνατε, εάν ήσασταν στη θέση του Αλέξη;                                    Θα τη συζητήσουμε στην τάξη.
 − Κλαίτε, μέχρι να πείσετε τους γονείς σας να σας το αγοράσουν.  
− Αρχίζετε να μαζεύετε το χαρτζιλίκι σας για να το αγοράσετε με δικά σας χρήματα. 
− Προσπαθείτε να πείσετε τον παππού ή τη γιαγιά να σας το αγοράσουν εκείνοι.  
− Σκέφτεστε αν πραγματικά το χρειάζεστε και για ποιους λόγους θα νιώσετε ικανοποίηση αν το αποκτήσετε.  
2. Η Μαρία στον ελεύθερο χρόνο της ασχολείται με τους ηλεκτρονικούς υπολογιστές. Τον τελευταίο καιρό συνηθίζει να συνομιλεί στο Διαδίκτυο σε απευθείας σύνδεση με άλλους συνομήλικούς της. Ένας από αυτούς της προτείνει να συναντηθούν και να γνωριστούν από κοντά …… 
− Τι θα κάνατε αν τον συναντούσατε ή πώς και γιατί θα αρνιόσασταν μια τέτοια συνάντηση;                                Να αιτιολογήσετε την απάντησή σας. ................................................................................................................................................................... ................................................................................................................................................................... ................................................................................................................................................................... ................................................................................................................................................................... 
